26-letni Kamil Stoch, vodilni v svetovnem pokalu, je zdržal vse pritiske in se okitil z dvema zlatima olimpijskima medaljama. Stoch je lani postal tudi svetovni prvak, tako da mu do popolnega izkupička manjka še veliki globus. Foto: Reuters

Prevc (135,0 m) je bil po prvi seriji četrti, a je nato v finalu, kjer je skočil 131,0 m, uspešno napadel tretjeuvrščenega Nemca Severina Freunda, tako da se je v kavkaški vasi Esto Sadok, kjer stoji skakalni center RusSki Gorki, veselil še drugega odličja. Srebrn je bil namreč že na srednji skakalnici.

Druga zlata Stochu, prva posamična Kasaiju

V boju za sam vrh je Stoch, vodilni po prvi seriji, za 1,3 točke ugnal japonskega veterana Noriakija Kasaija. 26-letni Stoch, prvak že na srednji skakalnici, je z drugim zlatom postal skakalni kralj Sočija. Kasai je pri 41 (!) letih osvojil prvo posamično, skupno pa drugo medaljo na olimpijskih igrah. Leta 1994 je bil v Lillehammerju, ko je bil Prevc star dobro leto in pol, srebrn na ekipni tekmi.



Poškodovani Kranjec ostal brez finala

Slovenski uspeh sta na 17. mestu dopolnila Jernej Damjan, v finalu je izgubil štiri mesta, in 20. Jurij Tepeš, ki je tri pridobil. Robert Kranjec, ki ima poškodovano koleno, je na 37. mestu ostal brez drugega skoka.

Veter nagajal, a na vrhu so najboljši

Tekmo je vsaj delno krojil spremenljiv veter, ki je pokvaril načrte nekaterim skakalcem. Zaradi premočnega vetra je bila poskusna serija prekinjena in odpovedana po 26 skakalcih. A gledano pod črto so na vrhu najboljši skakalci te zime.

Ekipna tekma bo v ponedeljek ob 18.15. In Slovenci bodo znova v igri za kolajne.

Končni vrstni red: daljave točke 1. K. STOCH POL 139,0/132,5 278,7 2. N. KASAI JAP 139,0/133,5 277,4 3. P. PREVC SLO 135,0/131,0 274,8 4. S. FREUND NEM 138,0/129,5 272,2 5. A. FANNEMEL NOR 132,0/132,0 264,3 6. M. KRAUS NEM 131,0/140,0 257,4 7. G.SCHLIEREN. AVT 132,5/130,5 255,2 8. M. HAYBÖCK AVT 134,0/125,5 254,7 9. D. ITO JAP 137,5/124,0 252,5 10. R. ŠIMIZU JAP 130,0/134,5 252,2 11. A. KOIVURANTA FIN 131,5/121,5 250,6 12. M. KOT POL 126,0/123,5 250,4 ... 17. J. DAMJAN SLO 130,5/124,5 245,9 20. J. TEPEŠ SLO 124,5/131,0 242,2 ----------- zunaj finala: ------------- 37. R. KRANJEC SLO 125,5 108,1

Prva serija: daljava točke 1. K. STOCH POL 139,0 143,4 2. N. KASAI JAP 139,0 140,6 3. S. FREUND NEM 138,0 140,2 4. P. PREVC SLO 135,0 134,5 5. A. KOIVURANTA FIN 131,5 130,9 6. G.DESCHWANDEN ŠVI 134,5 130,3 7. A. FANNEMEL NOR 132,0 129,5 8. D. ITO JAP 137,5 128,1 9. M. HAYBÖCK AVT 134,0 127,3 10. T. TAKEUČI JAP 132,5 126,7 11. J. MATURA ČEŠ 131,0 125,6 12. M. KOT POL 126,0 125,4 13. J. DAMJAN SLO 130,5 124,7 14. G.SCHLIEREN. AVT 132,5 124,6 15. R. ŠIMIZU JAP 130,0 122,2 23. J. TEPEŠ SLO 124,5 118,2 37. R. KRANJEC SLO 125,5 108,1

Podelitev rož najboljšim na veliki skakalnici

Zadnjih pet skakalcev v finalni seriji

Skoki Slovencev v prvi seriji

Podelitev rož najboljšim na veliki skakalnici

Zadnjih pet skakalcev v finalni seriji